La Festa Major ja és ben a prop! - Revista Alella\nLa Festa Major ja és ben a prop!\nDivendres, 20 de juliol de 2018 a les 13:15h\nMoguda, festiva i participativa. Així s’espera la propera edició de la Festa Major de Sant Feliu. Durant sis dies, del 27 de juliol a l’1 d’agost, hi haurà opció de participar en més de 40 propostes pensades per a tot tipus de públics i amb escenaris i continguts ben diferents.\nLa festa arriba farcida de novetats, però sense oblidar les propostes més tradicionals que sempre l’acompanyen: els correfocs, la cercavila de gegants o els concursos de dibuix i peres farcides, i d’altres molt consolidades com la guerra guarra, la tibada de llibant o la festa de l’escuma.\nEntre les novetats de l’any destaquen el campionat d’escultures de motoserra, que organitza pels Trabucaires del Vi d’Alella; l’espai per a nadons de 0 a 3 anys; la sardinada popular (els tiquets es podran adquirir durant els dies anteriors a la barra del bar de l’Hort de la Rectoria) i el Sàpiens solidari que promou l’associació ChasCar per recaptar fons per la lluita contra el càncer infantil. També es mantenen activitats introduïdes amb èxit l’any passat com el Holi Colors o el partit de bubble football.\nLa música estarà molt present a tota la festa, amb les actuacions de Sherpah, la MashuParty de Mashroom & DJ Surda, la nit de swing amb The Hot Swing, l’Orquestra Tropikana, les havaneres de Son de l’Havana i el concert i ball de gala amb l’Orquestra Selvatana.\nA la festa no faltarà l’oferta gastronòmica amb l’espai food trucks —divendres, dissabte i diumenge a l’Hort de la Rectoria— el sopar i la sardinada populars. Més informació i el programa en PDF, fent clic aquí.


Comerç | Firascensio 2020\nTot el comerç hi té cabuda.\nPerquè els clients també hi són.\nLa vitalitat del comerç del Vallès Oriental es constata a la Fira de l’Ascensió. Els establiments i les empreses de serveis troben l’aparador perfecte per presentar-se a un públic molt més ampli. Per fer negoci, informar sobre determinats productes, presentar-ne de nous… Tot el comerç hi té cabuda, perquè els seus clients també són allà.\n◗ Botigues de moda i complements, drogueries, perfumeries i estètica, roba per a la llar i objectes de regal, arts gràfiques i papereria, botigues de mobles i decoració.\n◗ Totes aquelles empreses relacionades amb el comerç.


El Govern inicia els tràmits per recórrer el decret d'estalvi en universitats\nLa Generalitat porta al Consell de Garanties Estatutàries les retallades estatals a les universitats. La secretaria d'Universitats creu que hi ha invasió de competències\nEfe Barcelona 02/05/2012 17:34\nEl govern català ha sol·licitat aquest dimecres un dictamen al Consell de Garanties Estatutàries sobre el reial decret de mesures d'estalvi en matèria d'educació, especialment sobre els articles referents al finançament de les beques i a la modificació de la llei orgànica d'universitats.\nEn un comunicat, la secretaria d'Universitats ha informat que els articles referents al finançament de les beques i a la modificació de la llei orgànica d'universitats envairien competències autonòmiques, "a més de ser contraris a les bases del model universitari català, que té com un dels eixos fonamentals l'equitat en l'accés a l'educació superior".\nLa sol·licitud de dictamen s'uneix a la que ja va fer la setmana passada la consellera d'Ensenyament, Irene Rigau, perquè considerava que existeix una invasió competencial en diversos aspectes del reial decret de mesures d'estalvi en matèria d'educació que va aprovar el consell de ministres a l'abril.\nUn informe jurídic previ dels serveis legals de la Generalitat apunta ja en la direcció de la invasió competencial, segons va explicar la consellera en roda de premsa, en concret pel que fa a l'increment d'hores lectives dels docents i la regulació de les substitucions dels professors no universitaris.\nQuant a l'àmbit universitari, la secretaria d'Universitats i Investigació informa avui que s'ha sol·licitat el dictamen dels punts 1, 3 i 4 de l'article 6, que modifica la llei orgànica d'universitats, i de l'article 7, referent al finançament de les beques i les ajudes a l'estudi, que es considera que envaeixen competències pròpies de Catalunya.\nEl Govern condiciona qualsevol mesura sobre preus públics al fet que cap estudiant quedi fora de la universitat per raons econòmiques, segons s'afirma en el comunicat.


L’Alcúdia per un finançament just\nViernes, 14 Julio 2017 22:27\nL'Ajuntament de l'Alcúdia aprova, amb els vots de Compromís per l'Alcúdia i PSPV i el vot en contra del PP, una moció de Compromís, per a exigir un finançament just per a la nostra comunitat.\nEl problema de l'infrafinançament de la Comunitat Valenciana, s'ha convertit en el major problema dels valencians i les valencianes, que no poden fer les inversions que necessiten o prestar uns serveis públics de qualitat.\nFins al punt que des de 2002 s'eleva a 20.000 milions d'euros aquest infrafinançament, el que suposa el 45% del deute públic total de la nostra comunitat.\nDurant el mes d'abril de 2016 la Generalitat Valenciana va promoure la recollida de signatures a favor d'un manifest que portava per títol "Per un finançament just". Més de 600 entitats valencianes, entre les quals més 300 ajuntaments valencians, el van subscriure.\nPosteriorment, a les Corts Valencianes s'han pres per unanimitat diferents acords, respecte a la necessària reforma del sistema de finançament i les inversions de l'Estat d'acord al pes poblacional de la Comunitat Valenciana.\nEl manifest aprovat proposava: una reforma immediata del sistema de finançament autonòmic, amb efectes a 1 de gener de 2014, que possibilitara als valencians i les valencianes disposar d'uns serveis públics fonamentals (sanitat, educació i protecció social) de qualitat; el reconeixement del dèficit de finançament acumulat des que es van dur a terme les transferències de competències a la Comunitat Valenciana; l'execució per part de l'Estat d'unes inversions en infraestructures equiparables, com a mínim, al pes poblacional de la Comunitat Valenciana i la compensació de la insuficiència inversora dels últims anys.\nAra, amb la finalitat de mantenir viu l'esperit d'aquell impuls, el ple l'Ajuntament de l'Alcúdia va aprovar mesures que ajuden a promoure una major conscienciació entre la ciutadania de la necessària i urgent revisió del sistema de finançament que permeta a les valencianes i als valencians l'exercici de les seues competències i un major benestar social.\nPer això s'insta al Govern Central a realitzar una reforma immediata del sistema de finançament autonòmic que possibilite als valencians i les valencianes disposar dels recursos suficients per a poder gaudir d'uns serveis públics de qualitat i permeta, d'igual manera, l'exercici de les competències pròpies.\nIgualment s'insta al Govern de l'Estat perquè les inversions territorialitzades es facen d'acord amb el pes poblacional, mostrant el suport de l'Ajuntament al manifest penjant una pancarta a la façana de l'ajuntament amb el lema "Per un Finançament Just".\nMás en esta categoría: « Dolo Torrelles dona un cuadro al Ayuntamiento de Turís Prop de 400 persones a Benimodo en el 12é sopar de Xúquer Viu »


ESCÀNDOL A C'S: Pagaven a un assessor que era membre de la JEC i decidia contra el procés\nNova polèmica a C's: pagaven com a assessor un membre de la JEC\nEl president Torra ha anunciat una querella contra ell\nper Redacció dijous, 27 de febrer 2020 - 09:53h\nAlbert Rivera i Arrimadas, en una reunió de C's. | CatalunyaDiari.cat\nC's pagava mensualment com a assessor a un vocal de la Junta Electoral Central (JEC) mentre participava de debats decisius sobre el procés i el desenvolupament de les eleccions entre el 2017 i el 2019. Es tracta del catedràtic de dret administratiu de la Universitat Pompeu Fabra Andrés Betancor, segons ha avançat 'Eldiario.es'.\nBetancor va entrar a la JEC a proposta de la formació que dirigia Albert Rivera i mentrestant ocupava un càrrec com assessor dins del partit i tenia un despatx a la zona del Congrés destinada a formacions polítiques. Fonts de C's han admès al diari que tenien Betancor en nòmina però no han donat detalls de les seves funcions dins del partit.\nTorra denunciarà Andrés Betancor\nPer la seva banda, el president de la Generalitat, Quim Torra, ha avançat aquest dijous, 27 de febrer al matí, que presentarà una querella contra Andrés Betancor.\nPerquè és a l'origen de la meva inhabilitació, presentaré una querella per suborn, prevaricació i/o delicte electoral contra Betancor i els que siguin responsables d'aquest escàndol que posa en dubte totes les decisions preses per la JEC els últims 2 anys. https://t.co/1w8M6m5QdX\nEl cert és que, de confirmar-se els fets publicats per 'ElDiario.es', la polèmica per Andrés Betancor portarà molta cua: ha estat membre de la Junta Electoral Central en els anys claus posteriors al referèndum per la independència i, per tant, ha incidit en la darrera etapa de la política catalana en què aquest òrgan ha tingut un protagonisme especial: sense anar més lluny, a les primeries d'any, van decidir la inhabilitació 'exprés' del president Torra.\nEl Govern català i l'espanyol ja dialoguen\nLa Fiscalia demana no admetre el recurs de Torra contra la seva inhabilitació\nÚltima hora: Comença el diàleg entre els governs amb una foto històrica\nUrgent: Nou cop de la Fiscalia contra Torra que el deixa molt a prop de ser inhabilitat


La Ciutat de les Arts i les Ciències inicia el seu horari de primavera | Notícies Dígitals\nLa Ciutat de les Arts i les Ciències inicia el seu horari de primavera\n01/04/2022 01/04/2022 ciutat de les arts i les ciencies, horari, primavera\nEl Museu de les Ciències amplia a partir d´aquest divendres el seu horari i estarà obert al públic de 10 a 19 hores cada dia. Comença així l’horari de primavera a la Ciutat de les Arts i les Ciències que a més es reforçarà amb més sessions d’animació científica al Museu i projeccions de l’Hemisfèric amb motiu de la Setmana Santa, del 14 al 25 d’abril.\nEntre les novetats destaca la propera exposició d’art amb obres d’Igor Mitoraj. La mostra, que serà inaugurada el 7 d’abril, inclourà quinze peces gegantines en diferents espais exteriors com els passeigs, els llacs i l’Umbracle.\nLa programació de la Ciutat dels Arts i les Ciències es completa amb els experiments del Museu de les Ciències de ‘La Ciència a Escena’ i el nou taller ‘SOS Planeta’, l’únic musical científic ‘Ramona i Cajal. El secret del Museu’ al Teatre de la Ciència, les visites guiades a les exposicions ‘Mart. La conquesta d’un somni’ i ‘Play. Ciència i Música’, així com les pel·lícules en gran format de l’Hemisfèric com ‘Amazon Adventure’, ‘Caminant entre dinosaures. Planeta Prehistòric 3D’ i ‘Oceans’, entre altres pel·lícules.\nTambé destaca a l’oferta les activitats exteriors dels llacs amb diferents embarcacions entre barques, bicicletes aquàtiques o step pedal.\n← El PP de Borriol proposa invertir els ajuts de Diputació “en resoldre els problemes reals dels nostres veïns”\nEl SAMU assisteix un treballador ferit en una empresa d’Onda →


Jornada de celebració dels 25 anys d'Arxius Comarcals - Consell Comarcal de la Ribera d'Ebre\nJornada de celebració dels 25 anys d’Arxius Comarcals\nAquest divendres, durant tot el dia, ha tingut lloc a l’Arxiu Comarcal de la Ribera d’Ebre la jornada de celebració els 25 anys d’existència dels arxius comarcals de Catalunya. La jornada, anomenada ’25 anys d’Arxius Comarcals: reflexions al voltant del futur de la xarxa’, va néixer d’un encàrrec de la Subdirecció General d’Arxius a sis directors de centres representatius de la diversitat comarcal catalana. Ha estat una jornada on, a partir de la reflexió i el debat sobre el que ha estat la feina en els arxius, s’han plantejat els reptes, les problemàtiques i les preocupacions del col•lectiu de treballadors dels arxius, per abordar, conjuntament, el futur amb garanties d’èxit.\nLa diada ha estat inaugurada pel president del Consell Comarcal de la Ribera d’Ebre, Josep Solé, i pel subdirector general d’arxius, Ramon Alberch, i ha comptat amb la presència de membres d’arxius comarcals d’arreu de Catalunya.\nLa jornada s’ha allargat fins a les 18.00 hores de la tarda i ha abordat temes com el paper de les administracions públiques i l’arxiu comarcal, les eines en el camp de la difusió, la importància d’actuar en xarxa i d’establir paràmetres comuns de treball, o les solucions arxivístiques que cal adoptar davant de les exigències de la societat actual.


Disparadíssim: El municipi català amb el risc de rebrot més alt\nEl municipi català amb el risc de rebrot més alt\nL'indicador continua disparat en diverses zones de Catalunya\nRedacció dimecres, 21 d’octubre 2020 - 15:45h\nEl risc de rebrot s'ha fet un lloc en la llista d'índex que s'actualitzen diàriament i que ajuden a valorar com avança la segona onada de la pandèmia. El coronavirus continua preocupant a Catalunya, on avança sense fre, mentre es viuen quinze dies de tancament de bars i restaurants, de moment, en un intent de rebaixar els contagis i el risc que la Covid s'expandeixi encara més.\nJustament aquest dimecres el risc de rebrot ha pujat 75 punts més, superant la barrera dels 500. En concret està en 541,45 punts, segons les dades actualitzades del Departament de Salut, que preocupen de la mateixa manera que l'augment d'ingressos a l'UCI per Covid, que s'han duplicat en només una setmana, posant en alerta el Govern de la Generalitat.\nPerò, quines són les ciutats o municipis amb el risc de rebrot més alt? Hi ha punts concrets de Catalunya on les xifres es disparen de manera descontrolada. És el cas de Palafrugell, considerat ara mateix el municipi català amb el risc de rebrot més alt (1.668). La preocupant dada de Palafrugell contribueix a situar el Baix Empordà al 'top' del rànquing de zones més afectades per virus.\nLa segona i tercera posició pertanyen totes dues a la comarca d'Osona. Vic és la segona ciutat catalana amb més risc de rebrot (1.600), seguida per Manlleu, localitat veïna (1.531).\nLa velocitat de contagi a Catalunya\nPrecisament Palafrugell se situa també al 'pòdium' d'un altre indicador, el de velocitat de contagi: la major la té Canet de Mar (3,50), seguit de Sant Pere de Ribes (3,49) en tercer lloc, com esmentàvem, Palafrugell (2,44). Es tracta de dades elevades tenint en compte la mitjana catalana. A Catalunya, la taxa de transmissió o velocitat de contagi, l'Rt, creix una dècima, d'1,28 a 1,38.\nEn l'actualització de dades d'aquest dimecres, s'han confirmat 3.982 nous casos detectats mitjançant PCR o tests d'antígens (TA), fins als 183.144 des de l'inici de la pandèmia del coronavirus. També s'han anunciat un total de 31 noves morts a Catalunya, que sumen un total de 13.701. D'altra banda, hi ha 57 pacient més ingressats per coronavirus als centres hospitalaris catalans, sumant un total de 1.442 persones, 243 de les quals es troben a l'UCI.\nLa noticia d'avui de Salut sobre les escoles: els centres i la zona que més preocupa


TAC12 TV - Valls inicia la campanya més renyida de les últimes legislatures\nDivendres, 10 Mai 2019 11:40\nA Valls, els diferents partits que es presenten van escollir principalment el Pati com a punt d’inici de la campanya electoral amb l’enganxada del primer cartell. Allí s’hi van trobar Junts per Valls i ERC-Compromís, que es disputen l’alcaldia. També va iniciar la campanya en aquest punt el PSC, mentre la CUP va optar per endinsar-se simbòlicament al Barri Antic, i el PP, situar el seu punt de partida al passeig de l’Estació.\nLa campanya a Valls es presenta com la més renyida dels últims anys. Sense la concurrència de l’actual alcalde, Albert Batet, Junts per Catalunya, la llista liderada per Dolors Farré treballa per aconseguir retenir l’alcaldia. Ho fa partint d’una premissa en què la candidata promet plena dedicació a la ciutat, 'Valls al 100%'.\nEl principal adversari de Farré en la lluita per retenir l’alcaldia serà el seu actual soci de govern, Esquerra Republicana. La llista republicana, en coalició amb Compromís i encapçalada per Jordi Cartanyà aspira a guanyar la vara d’alcalde i trencar amb setze anys de governs d’arrel convergent a Valls. Cartanyà vol seduir amb el lema 'Estem per tu'.\nLa tercera força de l’actual Ajuntament, la CUP, que va iniciar simbòlicament la seva campanya al cor del Barri Antic, creu que podria ser determinant per formar govern. Els cupaires confien si més no a mantenir els tres regidors actuals i després d’anys a l’oposició poder fer un canvi de paradigma i treballar des de dins per canviar la pel·lícula.\nPer darrere de les llistes independentistes, actualment majoritàries a Valls, el PSC lluitarà en aquestes eleccions per mantenir i, en la mesura del possible incrementar, el seu espai. Els socialistes confien poder tornar a ser determinants per generar un canvi i construir, fent cas de l’eslògan de campanya, 'El Valls que volem'.\nL’última de les forces que es presenten amb representació al consistori és el PP. Repeteix com a candidat Francesc Caballero, el més veterà dels caps de llista. El líder popular es presenta per sisena vegada argumentant que vol ser la veu de Valls.\nEls principals aspirants a l’alcaldia de Valls han iniciat ja la campanya més incerta i intensa de les últimes legislatures.\nMés en aquesta secció: « Valls celebrarà la Nit dels Museus amb activitats participatives dins l'equipament L'Escola Enxaneta de Valls recull en un llibre les vivències dels seus 50 anys »


El Govern estudiarà estendre a tota la Península l’hora de les Canàries | betevé\nCarmen Cortés Vidal | dissabte, 28 de setembre del 2013, a les 20.00\nLa proposta ja fa mesos que es debat i aquest dijous va aprovar-se al si de la Comissió d’Igualtat del Congrés. La Comissió ha remès un informe a l’executiu perquè n’estudiï la viabilitat.\nD’una banda, la proposta insta el Govern a realitzar els estudis socioeconòmics necessaris per conèixer quina seria la incidència econòmica global de canviar el fus horari i recuperar l’antiga vinculació al fus horari de Greenwich, és a dir, al que tenen a Anglaterra o Portugal, que és el que ens tocaria per ubicació, fet que suposaria endarrerir els rellotges una hora. El règim franquista va adoptar en el seu moment l’horari alemany, que en realitat correspon al centre d’Europa.\nL’altra recomanació és racionalitzar els horaris laborals. El grup que ha estudiat la proposta considera que totes dues modificacions podrien incidir favorablement en la conciliació de la vida laboral i familiar i permetrien disposar de més temps per a la família. Entre altres canvis, es planteja suprimir els temps morts en la jornada laboral diària i apostar pels horaris intensius sense pauses tan llargues per dinar.\nEl Govern ha dit que estudiarà la proposta, però admet que es tracta d’una tasca complexa, ja que implica una transformació dels costums: hora de llevar-se, d’anar a dormir, horaris televisius i d’espectacles. La Comissió d’Igualtat considera que aquests canvis farien convergir Espanya cap a Europa “en molts aspectes en els quals avui estem allunyats, com ara en productivitat, competitivitat, conciliació i coresponsabilitat”.


Govern preveu que aquest 2018 el cost de la vida s’encareixi un 1,7% - Altaveu\nEl Govern preveu que el cost de la vida s’incrementi aquest 2018 en un 1,7%, això són nou dècimes més que l’augment que va experimentar l’índex de preus al consum (IPC) de l’any passat. La previsió figura entre els indicadors amb què treballen els diversos departaments governamentals en vista a elaborar el pressupost per al 2019. L’executiu preveu fer un esforç de contracció pressupostària per adaptar la despesa al llindar que estableix la llei de la ‘regla d’or’, que l’equip que lidera el titular de Finances, Jordi Cinca, pretén que es flexibilitzi.\nL’executiu, vist que les eleccions no haurien d’anar més enllà del primer quadrimestre de l’any que ve, mira d’accelerar la previsió comptable, que, per llei, no ha d’arribar al Consell General més tard del 31 d’octubre. Molt difícilment el pressupost es podrà aprovar durant el que queda d’exercici. De fet, en cas contrari seria una excepcionalitat molt gran. L’IPC, a no ser que hi hagi directrius explícites -i legals- que fixin el contrari, és l’indicador que es fa servir per revisar, per exemple, tant els salaris públics com les prestacions o els preus dels lloguers.\nSi el pressupost per al 2019 s’haurà d’ajustar a l’esmentada previsió de l’encariment del nivell de vida, també ha de complir altres directrius que haurien de suposar, per exemple, una notable davallada en la inversió pública. Si la previsió d’inversió real per al 2018 era de 49,4 milions, ara, amb la retallada prevista, no hauria de superar de gaire els 45 milions. Segons les directrius fixades per Finances, la caiguda ha de ser del 8,3%.\nEntre les directrius establertes, que suposen reduir diversos capítols de despesa per ajustar-se a la ‘regla d’or’, hi ha una altra retallada de la inversió pública\nPercentualment, la contracció més gran que s’ha fixat en els criteris d’elaboració pressupostària és la que fa referència a les transferències de capital. La davallada ha de ser del 18,6%, que suposarien, en xifres reals, restar dos milions d’euros al capítol de despesa atès que per aquest 2018 aquesta partida presentava una previsió d’11,2 milions i hauria de quedar en 9,1 milions d’euros.\nAltres partides que també cal ajustar a la baixa són el consum de béns corrents i serveis, situada en el pressupost d’aquest any en 53,4 milions i que caldria retallar, segons els criteris fixats, en prop d’un 4% (3,9%), en el mateix percentatge caldria reduir les despeses financeres, que comparat en altres temps, són relativament baixes. Són de l’ordre de 13 milions i la retallada demanada hauria de fer reduir en mig milió d’euros aquesta despesa.\nFinalment, el capítol de transferències corrents, que és on s’inclouen totes les qüestions relatives a prestacions o injeccions dineràries, per exemple, a la CASS, i que suposa on volum total previst per aquest 2018 de 212,6 milions , ‘només’ està previst que experimenti un retoc a la baixa de l’1%, que seria una tisorada de poc més de dos milions. On no es preveu cap retallada és en la partida de despesa de personal. En aquest cas es preveu que el cost que suposen els treballadors públics vagi a l’alça.


Presentació del disc Maria-Mercè Marçal.\nCoincidint amb el desè aniversari de la mort de la poeta Maria-Mercè Marçal, la fundació que du el seu nom ha editat un CD, amb portada de Perejaume, que inclou 14 poemes de Marçal, musicats i interpretats per cantants de renom de diferents estils i generacions. Són Toti Soler, Jabier Muguruza, Maria del Mar Bonet, Gerard Quintana, Marina Rossell, Guillermina Motta, Lídia Pujol, Txiki Berraondo i Anna Subirana, Teresa Rebull, Túrnez i Sesé, Sílvia Pérez Cruz, Marga Bufí, Mercè Serramalera i Maria Cinta.\nAquest CD es repartirà gratuïtament el dia de Sant Jordi amb el diari AVUI. Posteriorment es podrà demanar a la FMMM. El llibret que conté les lletres és digital i serà accessible a partir d'aquest 23 d'abril a www.fmmm.cat/musica/\nPortada del cd dissenyat per l'artista Pere Jaume\nEl passat dimecres 15 d'abril a la sala d'actes de la SGAE ens hi vàrem aplegar periodistes de més de 25 mitjans i una part de les autores i autors d'aquest CD.\nHeura Marçal, com a presidenta de la FMMM, i coordinadora del projecte, obrí l'acte per explicar que tant ella com l'Enric Hernàez, director artístic del disc, han volgut que hi hagués participació artística de generacions diferents amb estils diversos. I ho han aconseguit!. Com també és una realitat que el CD contingui poemes de tots els llibres de Maria- Mercè Marçal, des dels més inspirats en la tradició popular com ' Cau de llunes ' i 'Bruixa de dol' al darrer recull íntim i dur 'Raó del cos' que va escriure ja en plena malaltia'. Hi ha poemes ja musicats anteriorment i n'hi ha de nous.\nEnric Hernàez va explicar que varen partir del llistat inicial elaborat per Pep Picas i el resultat final, a parer seu, ha estat excel·lent i per això agraeix als i ales artistes les feines de musicació que han estat molt difícils. Malgrat els problemes que hi ha hagut per aconseguir la realització del projecte - aquest país no és mereix els artistes que té, en paraules seves - celebra que amb aquest sistema de difusió molta gent podrà tenir aquest CD de qualitat de poemes de Maria-Mercè Marçal.\nMarina Rossell, Lídia Pujol, Túrnez i Sesé, Sílvia Pérez Cruz i Mercè Serramalera van participar en la roda de premsa i van manifestar el seu agraïment per haver pogut participar en el disc.\nTant Sílvia Pérez com Lídia Pujol van compartir les seves experiències davant la lectura de l'obra de la poeta, que coneixien per primera vegada. L'impacte i els sentiments profunds que li va provocar a la primera el poema triat 'Raó del cos' i a la segona l'obra sencera totalment desconeguda per a ella i sobre la que afirma que ha estat una experiència d'obertura i que li ha marcat el camí per on vol anar.Sílvia Pérez va oferir en viu una composició molt emotiva.\nPresentació del disc a Sabadell\nPer a Mercè Serramalera l'obra de Maria-Mercè Marçal ha estat una companyia constant a la seva tauleta de nit i com la poeta, també Frida Khalo ha estat una artista referent en la seva vida. Pera això va escollir el poema 'Frida'. La seva interpretació en directe va recollir aplaudiments sentits.\nFinalment, Túrnez i Sesé i Marina Rossell amb coneixença i anteriors creacions sobre els poemes de Maria-Mercè Marçal van presentar les seves musicacions, a capella en el cas de Marina Rossell. Per Sesé 'Bruixa de dol' és una amiga constant de la seva adolescència i ja només llegint els primeres versos es van componen les notes.\nMarina Rossell recordà que des del començament ja va musicar poemes de la Maria-Mercè Marçal i troba que és molt bonic que la seva filla hagi reunit diferents veus perquè la Maria-Mercè no es mori.\n. La revista Elle reivindica la Igualtat entre homes i dones, per ADPC\n. Els mitjans audiovisuals no reprodueixen prou la major presència de les dones en la societat, segons un informe del CAC, per CAC\n. Les mesures d'acció positiva, necessàries però no suficients per assolir la paritat a la política, per Marta Corcoy\n. Les periodistes al franquisme i la transició (1966 - 1982), per ADPC\n. La feina de la Consellera Dolors Comas al CAC, per Montserrat Puig\n. Pepa Bueno de TVE, Lucia Ruiz de Radio Vallecas i Cruz Morcillo d'ABC obtenen els premis AMECO "Prensa Mujer 2008", per ADPC\n. Milagros Pérez Oliva, Defensora del lector/a de EL PAIS, per Montserrat Puig\n. L'ADPC analitza l'impacte de les Recomanacions sobre el tractament de la violència de gènere a les publicacions d'Informació general, per ADPC\n. L'Associació de Dones Periodistes de Catalunya ofereix un nou servei d'orientació i tutoria, per Marga Solé\n. Declaració en defensa del periodisme davant la crisi, per ADPC\n. Un record per a la companya Mercè Conesa, per Montserrat Puig


Seguretat nuclear: Enorme pas endavant | Opinió | EL PAÍS Catalunya\nEnorme pas endavant\nEl pacte amb l'Iran obre expectatives més enllà de la dimensió nuclear\nL'acord aconseguit entre les potències occidentals i l'Iran per dilatar almenys una dècada el seu accés a l'arma atòmica representa, amb totes les seves limitacions, un enorme pas endavant. El compromís de Viena, després de 12 anys de frustrants negociacions en tots els àmbits, s'erigeix com a prova que la diplomàcia continua sent una arma insubstituïble per manegar les amenaces globals. Però serà el desenvolupament i compliment estricte dels pactes, la major part dels quals encara són en una nebulosa informativa, el que atorgui o no al document la seva dimensió històrica.\nA Viena s'han congelat les ambicions atòmiques dels aiatol·làs a canvi de rescatar l'Iran del gueto econòmic i diplomàtic. En les gairebé cent pàgines del pacte i els seus annexos es preveu la reducció per a l'Iran de les seves existències de combustible nuclear, del nombre de les seves centrifugadores per enriquir urani o el desmantellament parcial de la seva infraestructura atòmica. Però, per sobre de les giragonses tècniques, l'acord entre l'Iran i Occident representa l'esforç més important des de la revolució islàmica del 1979 per establir un clima d'aproximació i confiança mútua.\nUn pas crucial (03/04/2015)\nEn el camí de la negociació han anat quedant exigències que es consideraven irrenunciables per part dels EUA i els seus aliats; des de la liquidació de la capacitat nuclear iraniana i del seu programa de míssils balístics fins a la il·limitada capacitat inspectora dels experts de l'ONU. La nul·la credibilitat de Teheran durant dècades d'ocultament requerirà ara un exhaustiu sistema de verificacions.\nL'Iran ha aconseguit el seu objectiu més preuat: l'aixecament de les sancions internacionals que mantenen de genolls la seva economia, encara que amb la provisió nominal de ser reimposades en cas d'incompliment. Les sancions han jugulat les exportacions de petroli i amputat els bancs iranians de la resta del món. L'acord significarà per a Teheran recuperar prop de 100.000 milions de dòlars en actius congelats, tornar al sistema financer i reprendre la lliure venda de cru. L'ànsia dels iranians per sortir de la prostració ha estat el motor fonamental del president Rouhani per negociar fins al final un compromís que afrontarà l'hostilitat de sectors polítics i militars molt poderosos.\nPer a Obama, Viena representa el floró de la seva política exterior, pel qual ha apostat molt fort d'ençà que fa més de dos anys va iniciar la seva diplomàcia secreta cap a Teheran. El president nord-americà creu que l'acord obre un nou capítol en les relacions internacionals; en tot cas, en el seu compliment sostingut hi hauria sens dubte la llavor d'un substantiu canvi geopolític al Pròxim Orient. La resocialització de l'Iran pot il·luminar un gir, fins ara impensable, en la sagnia sectària que assola un arc que abraça des de l'Afganistan al nord de l'Àfrica, i el nervi del qual és la pugna entre sunnites i xiïtes. En aquesta guerra, en què Aràbia Saudita abandera la facció sunnita, l'Iran exerceix un paper determinant amb el seu suport al règim genocida de Damasc, al tentinejant de Bagdad o a milícies integristes com Hezbollah i Hamas.\nObama ha de convèncer un Congrés escèptic, dominat pels republicans, de les bondats d'un document que molts volen tombar. Però no només. A la Casa Blanca li toca també dissipar els temors d'aliats estratègics, com Israel i Aràbia Saudita, que un Iran lliure del dogal econòmic no utilitzarà el seu potencial per expandir el seu designi. Ni Netanyahu ni l'econòmicament totpoderosa monarquia absoluta saudita es quedaran de braços plegats davant un acord que consideren incompatible amb els seus interessos.


Que difícil és descobrir el fàcil que és el trading – Trading Català\nPublished on : 22/01/2015 03/05/2020 by Trading Català\nNo hi havia cap manera de titular ni començar aquest post. No podia ser de cap altra manera que aquesta, amb una gran frase del meu admirat “Ruti”.\nNo se si era pel març o abril de 2014, després d’haver fet diversos cursos, passat per diversos llocs, llegits blocs i llibres, provats milers d’indicadors i de sistemes, perdut i naufragant per l’immens món del trading… sentia com que no arribava cap resultat, no tenia manera de ser constant ni amb cap sistema, ni mercat… i el pitjor de tot, no sabia el perquè.\nA un altre no l’importa potser, però les persones de ment tancada i perfeccionista com jo necessitem saber un perquè passen les coses. Em consumia no saber per què si aquell sistema de creuaments de EMAS o altres indicadors donava senyal i jo executava… tenia error rere altre.\nEra un dissabte a la nit… tombat al sofà i revisant les notícies l’únic trader que seguia en aquells moments el Lorenzo va fer un tuit de “un excel·lent sistema de trading en 20min”. Com no tenia res a fer el vaig visionar… em va semblar espectacular, més que qualsevol curs que havia fet fins aquell moment.\nEl vídeo en qüestió és aquest.\nEra un canal de youtube que feia 15 dies que havia començat i aquests vídeos els gravava el gran Víctor. Evidentment com pots pensar el que vaig fer va ser visionar els altres que hi havia… no vaig anar a dormir fins a visionar-los tots, de cop… i vaig veure llum al final del camí.\nSemblava tan lògic tot el que deia, era tan clar… una persona que et deia que no tenies per què entrar a tot, com reconeixia els moviments del mercat, el perquè… i per primera vegada vaig entendre el tema del volum, que significava, perquè servia i que implicava.\nAixí doncs, vaig esperar cada dia el seu vídeo; al principi en feia algun pel migdia i tot! Vaig escriure un missatge al youtube que va tardar 1 mes a ser contestat! Després vaig descobrir que va obrir compte de twiter… i així va començar la meva experiència amb “Trading para todos”.\nVaig poder començar a poder enviar algun DM i correu per comentar que feia jo, i ell em va donar la visió de tot. Allí vaig descobrir que el que havia fet i res era el mateix, i que havia de posar-me les piles de nou. Aquest va ser el detonant perquè un dia li digués un literal “et pago el que em diguis però… fes-me un curs”. Al poc… em va contestar que havia rebut més sol·licituds semblants i que… que res que al final va haver-hi curs jeje.\nPel camí vaig conèixer el seu company, el Raúl. Una persona amb caràcter, però igual de gran que ell. Molt necessàries les dosis de realitat que et dóna per a poder tenir els peus a terra. M’encanta.\nAixí doncs quan ja era juny per fi vaig començar el curs… que puc dir d’ells i de la seva forma d’ensenyar? Només puc dir que m’han canviat la vida. De ser algú a punt de tirar la tovallola, a trobar un camí per on tirar i per on lluitar. Gràcies a ells cada mes que passa sóc millor trader, perquè el millor és que t’ensenyen a ser capaç de saber el que falla, perquè estàs fallant i poder corregir-ho. El mètode és molt potent, però sobretot… el gran treball emocional que fan, com tracten el psicotrading, és molt bèstia.\nCrec que poca gent és tan realista com ells, explicant de què va aquest món i donant-te zero incitació a perdre els diners. Molt de simulat, molta canya i molt treball i constància. Són els únics que des del primer dia em van dir que NO HAVIA D’OPERAR, qui diu això en aquest món? Si tot està pensat perquè perdis els diners…\nEn fi, em costa mol escriure amb paraules, definir… que ha sigut aquest curs per mi. És una forma de veure i viure el trading molt lògica i alhora molt potent, però que requereix una gran perseverança, treball i força mental. Et donen totes les eines que necessites, t’ensenyen a usar-les i el resultat final només depèn de tu. Si no les uses bé, sempre estan disposats a donar-te un cop de mà, a empenyet a avançar, a corregir-te…\nJust avui escrivia per twiter que gràcies a ells he après una fórmula de quatre màxims: de pèrdues, de guanys, d’entrades i d’hores d’exposició. Quan una d’elles es compleix… final del dia. Aquesta forma de posar normes per a controlar tant les pèrdues, és l’únic camí per seguir viu aquí.\nEm sap greu només poder-los homenatjar amb 4 paraules, però us recomano que si podeu passeu com a mínim un mes per la seva aula. Crec que és la millor forma d’aprendre a ser trader.\nD’altra banda, a part del que m’han aportat en el trading he de dir que són dues persones amb una gran humanitat, que m’han aportat i donat molt, i que crec que sempre estaré en deute amb ells a part de molt agraït.\nAbans d’acabar, també m’agradaria comentar que gràcies a ells he pogut conèixer molts nous companys, amb els mateixos interessos, inquietuds, sentiments, filosofia… s’ha creat com una família amb qui compartir el dia a dia d’aquesta vida tan solitària del trader.\nNo se com acabar, m’agradaria florir més aquest escrit, però hi ha sensacions que únicament les pot viure un mateix per poder entendre el valor que tenen.\nVíctor, Raúl… moltes gràcies per fer de mi un trader, però sobretot moltes gràcies per fer-me millor persona.\nOld Webcami, catala, curs, indicador, invertir, operar, preu, psico trading, ser trader, simulat, trader, Trading, Trading para todos, vida, volum\nAnàlisis del Dax del 13 de juliol al 17 de juliol de 2015\nPrevious Previous post: Quin tipus de trader ser?\nNext Next post: El volum, la clau de tot


EL BLOG DE L'HOSPI | #2BG3 + Hospi + #FutboLH: Millora sense premi | CE l'Hospitalet 1-1 CE Sabadell FC\nMillora sense premi | CE l'Hospitalet 1-1 CE Sabadell FC\n-> L'Hospi arrabassa la pilota al Sabadell, és capaç d'igualar el gol de penal dels arlequinats però no transforma en victòria les bones sensacions durant llargues fases del matx.\n-> Els riberencs, només reaccionen arran del gol visitant en una acció tan dubtosa com innecessària però acaben sense benzina al tram final del partit.\n-> Els de Cifuentes, pendents dels marcadors de demà per situar la distància respecte el descens, ja fa 8 partits que no guanyen a l'Estadi.\n-> GALERIA DE FOTOS de l'Hospi 1-1 Sabadell.\nCE L'HOSPITALET: Aulestia, Dani Fernández, David López, Sierra, Savall, Prior, Miki Muñoz (Tià Sastre, 68'), Cristian Gómez (Guzmán, 81'), Puerto, Corominas i Christian Alfonso (Toledo, 88').\nCE SABADELL FC: Craviotto, Pastells, Valentín, Lucas, Alcañiz, Yeray, Adri Díaz (Batanero, 67'), Marc Fernández, Bruno, Eloy Gila (Pirulo, 78') i Manel (Osado, 67').\nGols: 0-1 Marc Fernández (22', penal); 1-1 Miki Muñoz (52').\nÀrbitre: Ángel Hernández Lorenzo (la Rioja). Ha amonestat els locals Cristian Gómez, David López, Sierra i Prior i els visitants Alcañiz, Osado i Pastells. Ha expulsat el visitant Bruno per doble amonestació (89').\nIncidències: partit corresponent a la jornada 25 del Campionat de Lliga del grup 3 de Segona Divisió B celebrat a l'Estadi de Futbol de l'Hospitalet davant d'uns 650 espectadors. Partit retransmès en directe per Esport3. Nombrosa presència d'aficionats arlequinats. Aleix i Andrés han completat la convocatòria de l'Hospi; Agustín i Aliaga ho han fet al Sabadell.\nL'Hospi ha donat continuïtat a les sensacions futbolístiques que ja va demostrar fa sis dies a Badalona però, a diferència d'aquell dia, no les ha pogut transformar en una victòria que li hagués donat molt més aire a banda de trencar, d'una vegada per totes, la pèssima ratxa que arrossega com a local. De nou, i ja van massa vegades, l'equip ha necessitat rebre una plantofada per activar-se, però avui, coses de l'orgull i d'ordenar quatre elements per mitjà de la lògica, l'Hospi ha reaccionat al gol amb futbol davant d'un Sabadell voluntariós però massa tendre, sense mala llet al davant i amb massa concessions al darrere. Vaja, que si les opcions de gol que ha tingut l'Hospi les hagués tingudes el Villarreal B els arlequinats haurien pogut sortir escaldats de l'Estadi. I en canvi, marxen amb un punt al sarró i amb la satisfacció d'encadenar tres sortides consecutives sucant. I ja se sap que al futbol és difícil que tothom marxi content (no és com aquell Valladolid-Celta de l'any 1993); quan Miguel Álvarez valorava positivament el punt era clar que Cifuentes, tot i la millora de l'equip, cregués que s'havien perdut dos punts.\nRespecte de l'esperat, l'entrada de Miki Muñoz en detriment d'un Raúl Torres que ni tan sols ha entrat a la llista de convocats ha estat la nota sorprenent d'un onze en què David López ha tornat a ocupar el lateral esquerre, amb Sierra fent parella a l'eix de la defensa amb Savall i amb Christian Alfonso com a referència per culpa de l'absència de Gerard Oliva. 'Zizou' s'ha buidat fins l'extenuació, tot i que ni de bon tros ha assolit el punt de forma necessari per explotar totes les seves qualitats. El partit ha començat igualat amb la lluita per la pilota com a batalla principal. Fins el gol del Sabadell, fruit d'un desajust defensiu de l'Hospi, aquesta lluita no ha tingut vencedor; ha estat un penal de Miki Muñoz sobre Eloy Gila, dubtós i innecessari, que ha desencadenat el partit: Marc Fernández ha enganyat Aulestia (22') i, aleshores sí, l'Hospi ha reaccionat. Fins aleshores només Coro havia posat a prova Craviotto (5'). Després, la millor opció l'ha tingut Xavi Puerto, que ha rebut una assistència de Cristian Gómez i ha rematat de manera acrobàtica tot estimbant l'esfèrica al travesser arlequinat (37'). Han estat moments d'insistència hospitalenca, d'un setge que no ha acabat en gol perquè ni Coro (42'), ni David López (44') han sabut afinar el seu punt de mira.\nLluny d'enfonsar-se, l'Hospi ha fet més evident el domini del partit a la represa i el Sabadell ha caigut de ple en el parany. A més, els de Cifuentes s'han encarregat d'eixugar el desavantatge després que una bona acció personal de David López per l'esquerra tingués continuïtat amb una centrada al cor de l'àrea per part del granollerí i Miki Muñoz, arribant des de darrere, rematés ajustat al pal amb Craviotto fent vista per admirar el gol de l'empat (53'). Una diana que ha fet mal a un Sabadell que ho ha passat malament durant el quart d'hora posterior. De fet, un minut després Carlos Craviotto ha hagut d'intervenir per enviar a córner un bon xut de Xavi Puerto (54'). També ho ha provat Christian Alfonso, que ha acabat el partit fos (180 minuts en 3 partits després d'una eterna inactivitat); l'avui '9' riberenc ho ha intentat amb un xut llunyà que ha marxat fregant el travesser (72'). Canvis en ambdós equips per mirar de canviar la dinàmica sense que el gol arribés per cap dels dos bàndols. Una rematada de cap de l'exHospi Juan Antonio Osado (74') ha estat el més destacat d'un Sabadell que ha acabat amb 10 homes per la inútil expulsió de Bruno Vinicius al minut 89.\nPublicat per Cristian Garcia a les 21:34


PAe - L'AEPD publica una guia per facilitar l'aplicació pràctica de la protecció de dades per defecte\nL'AEPD publica una guia per facilitar l'aplicació pràctica de la protecció de dades per defecte\nEl document ofereix una visió pràctica que ajudi a aplicar aquest principi en els tractaments de dades seguint l'establert en el RGPD i en les directrius adoptades pel Comitè Europeu de Protecció de Dades\nL'Agència Agència Espanyola de Protecció de Dades (AEPD) ha publicat la Guia de Protecció de Dades per Defecte (PDpD), que ofereix una visió pràctica per ajudar a aplicar aquest principi als tractaments de dades seguint l'establert en el Reglament General de Protecció de Dades (RGPD) i en les directrius adoptades pel Comitè Europeu de Protecció de Dades.\nEls destinataris d'aquest document són els responsables de tractament i delegats de protecció de dades, a més d'aquelles unitats o departaments que dins de l'entitat responsable tenen al seu càrrec el disseny, selecció, desenvolupament, desplegament, i explotació d'aplicacions i serveis. També s'aconsella la seva consulta a encarregats, desenvolupadors o subministradors, en la mesura que proporcionen productes i serveis a responsables i cerquin que aquests compleixin amb els requisits de la PDpD establerts en el Reglament.\nEl concepte de privadesa per defecte es refereix al fet que només han de ser objecte de tractament les dades personals que siguin estrictament necessaris i suficients per a cadascun de les finalitats de tractament. Per això, independentment del conjunt de dades recollides pel responsable, aquest ha de segmentar l'ús del conjunt de dades entre els diferents tractaments i entre les diferents fases dels tractaments, de tal forma que no totes les operacions realitzades en el marc d'un tractament s'executin sobre totes les dades, sinó que actuïn solament sobre aquells que siguin necessaris i als moments en què sigui estrictament necessari.\nEl RGPD exigeix del responsable una configuració per defecte dels tractaments que sigui respectuosa amb els principis de protecció de dades, advocant per un processament mínimament intrusiu (mínima quantitat de dades personals, mínima extensió del tractament, mínim termini de conservació i mínima accessibilitat a dades personals). Tot això sense que sigui necessària la intervenció de la persona les dades de la qual es tracten per garantir aquests mínims.\nLa Guia repassa les mesures a seguir per aplicar la protecció de dades per defecte. Com recull el Comitè Europeu de Protecció de Dades en les seves Directrius sobre l'article 25 en relació amb la protecció de dades des del disseny i per defecte , l'execució d'aquestes mesures se centra les estratègies d'optimització, configurabilidad i restricció.\nL'objectiu de l'optimització és analitzar el tractament des del punt de vista de la protecció de dades, la qual cosa suposa aplicar mesures en relació amb la quantitat de dades recollides, l'extensió del tractament, la seva conservació i accessibilitat. La segona estratègia és la configuració de serveis, sistemes o aplicacions, que ha de permetre l'establiment de paràmetres o opcions que determinin la forma en què es va a dur a terme el tractament, i que siguin susceptibles de ser modificades pel responsable i fins i tot per l'usuari. Per la seva banda, la restricció garanteix que, per defecte, el tractament és el més respectuós possible amb la privadesa, de manera que les opcions de configuració estiguin ajustades, per defecte, a aquells valors que limitin la quantitat de dades recollides, l'extensió del tractament, la seva conservació i accessibilitat.\nS'ha inclòs a més un document editable amb les mesures a adoptar per posar en pràctica les estratègies de protecció de dades per defecte. En concret, es tracta de mesures sobre la quantitat de dades personals recollits; l'extensió del tractament; el període de conservació o l'accessibilitat de les dades. Dita apartada també s'inclou en una taula separada de la guia perquè pugui ser utilitzada pels responsables. Així mateix, la Guia destina un capítol a la documentació i auditoria, aspectes necessaris per acreditar el compliment de la norma. Com estableix el principi de responsabilitat proactiva, el responsable ha d'aplicar les mesures necessàries per garantir i poder demostrar que el tractament de dades compleix amb el RGPD.\nA l'apartat de conclusions, l'Agència recorda que la PDpD és una de les mesures de responsabilitat proactiva que s'integra amb la resta de les garanties establertes en el Reglament, i que aquest permet optar per diferents aproximacions i alternatives a l'hora d'implementar aquest principi. Així mateix, posa de manifest que tant responsables de tractament de dades personals, com a encarregats i desenvolupadors, han de tenir presents les mesures de PDpD en la mesura de les seves obligacions.\nUna altra de les conclusions destacades és que aquest principi ha d'aplicar-se sempre que tingui lloc un tractament de dades personals independentment de la seva naturalesa. L'establiment de mesures de privadesa per defecte no es deriva del resultat d'una anàlisi de riscos per als drets i llibertats, sinó que són mesurades i garanties que és necessari establir en tot cas.


Com eliminar l'olor d'humitat de la roba - Barcelona - CADENA 100\nCom eliminar l'olor d'humitat de la roba\nÉs una situació que es dóna en els mesos de més fred\n22 oct. 2020, 10:34Actualitzat 10:57\nQuan arriben els mesos de fred, posar la rentadora, estendre-i esperar que s'assequi pot ser una tasca llarga i costosa, ja que, a causa del fred i les pluges, no es pot tendir a l'aire lliure. Estendre la roba dins de casa, sobretot, en estades poc ventilades i petites, pot fer que la humitat es concentri en l'ambient i, finalment, la roba neta acaba per no eixugar-se del tot bé i, fins i tot, per fer olor d'humitat.\nDe vegades, l'olor d'humitat a la roba també pot ser degut al fet que la peça es va guardar al calaix o l'armari abans que s'assequés del tot o perquè es va deixar molt de temps a la rentadora. Així, una recomanació a tenir en compte és que cal estendre la roba més aviat possible una vegada que acabi la rentada.\nUna vegada que això passa i una o diverses peces de roba han agafat olor a humitat és difícil treure'l. Així, aquests són tres consells que es poden seguir per intentar posar-li solució:\nAl mercat es poden trobar diversos productes en formats variats per treure de forma fàcil l'olor d'humitat. Alguns d'ells consisteixen únicament a polvoritzar la peça amb l'esprai.\nEl bicarbonat és un dels productes més emprats per a aquesta fi. Només cal posar una mica de bicarbonat barrejat amb vinagre de poma en el paquet del detergent de la rentadora i programar-la.\nAlguns trucs casolans passen també per emprar vodka per desfer-se de l'olor d'humitat, per la qual cosa només cal humectar un drap amb aquest producte i fregar la tela de la peça que faci olor malament.


Miquel Faus va fer un "Veni, vidi, vici" a Llanera de Ranes - Diari Serpis\n– La primera prova de BTT després de l’Estat d’Alarma va refrendar el bon estat de forma del ciclista de Palma de Gandia\n– Va travessar la meta en solitari, on va parar el cronòmetre per davall de l’hora.\nEl ciclista de Palma de Gandia Miquel Faus va arribar, va veure i va véncer (Veni, vidi, vici) en la primera prova a la província de València que es va disputar dissabte passat a Llanera de Ranes, després d’alçar l’Estat d’Alarma.\nFaus no va amagar res des del principi. La seua eixida va ser fulgurant en aquesta primera edició de la marxa de BTT. El recorregut era de 22 quilòmetres adreçats d’una calor sufocant. L’integrant de l’equip cicles Benavent, Miquel Faus, no va donar concessió als seus rivals i va anar posant segon a segon sobre Héctor Molla que finalment va ser el segon classificat.\nLa intensitat del ciclista de Palma va ser tal, que va ser l’únic ciclista que va marcar un temps per sota de l’hora, concretament de 59 minuts i 56 segons. Molla que va ser segon, va arribar quasi a un minut mes que Faus. En tercer lloc va ser per Julián Ferrero.\nMiquel Faus es mostrava contentíssim, i va assenyalar que “començar aquesta primera carrera després de l’aturada amb victòria resulta molt reconfortant, ja que potser és l’última que disputem enguany“.\nLa prova va ser un rotund èxit d’organització per part de Trifitness 31, en primer lloc per haver possibilitat la celebració de carreres a València amb un estricte compliment de les mesures sanitàries. Aquesta prova també ha valgut per a demostrar que és possible fer realitat l’organització de més proves a la província de València.\nArticle anteriorGandia reforça els serveis de la Policia Local incorporant una Unitat Canina\nArticle següentXimo Puig: “No ens tremolarà la mà en adoptar les mesures necessàries”


Escrita per mireia - de desembre 02, 2009\nGràcies, Mireia, per anar investigant pel blog. Espero que t'hagi servit la teva recerca i als altres també. Ara només cal que hagueu de fer un treball no aneu de cap al google-wikipedia, sinó que poc a poc aneu coneixent pàgines fiables amb informació de qualitat.\n2 de desembre de 2009 a les 11:36\nM'agrada molt aquesta web, he passejat una mica sobre aquesta i la veritat és molt pràctica ja que explica la mitologia, temes clàssics, etc..voldria destacar un joc que m'ha agradat força: "El viaje de Odiseo y Eneas.\nen aquest joc et converteixes en Ulises i estas en el viatge desde Troya fins a Ítaca on durant la dura travesia haurás de respondre a les questions que et demanes, com per exemple .Digues el nom del fill d'Ulises, coses per aquest estil? a més ens expliquen la història pas per pas d'aquest viatge d'Uliseu amb totes les seves herocitats.\nMolt bé Mireia, gràcies a tu hem descobert una pàgina del Ministeri d'Educació que sembla ser que es preocupa per les clàssiques, i les acosta a tothom. A més crec que està bé apropar les clàssiques amb jocs,perquè encara que no ens adonem també aprenem coses encara que no ens adonem.\n3 de desembre de 2009 a les 14:01\nque bé està aquesta pág, veig que és preocupen per les clàssiques!\ni la gent no s'anadona que aquesta llengua ens envolta!\nMolt bona la pàgina del Ministeri d'educació. Hi ha diversos temes clàssics i crec que amb els exercicis que hi ha, les activitats i jocs fan una pàgina més entretinguda. Hi ha bastant informació del llatí i del grec.\nMireia és una pàgina molt interessant on podem trobar coses referents a les clàssiques, aquesta es una pagina més on podem fer moltes consultes.\nÉs molt interessant la pagina web. Crec que ens servirà per fer activitats aquí a classe. Bona feina Mireia!\n3 de desembre de 2009 a les 14:24\nAlgun cop ja he visitat aquesta pàgina i està molt bé i com tu dius tè molts apartats.\nAquesta pàgina és veu de bon us, algun dia per fer algun treball, el podriem visitar.\nEsta molt be que el govern d' Espanya hagi fet una pàgina com aquesta de cultura clàssica.\n7 de desembre de 2009 a les 16:03\nEstà molt bé aquesta pàgina, algun cop la visitare que es veu interesant. En penssat molt bé els del govern de fer una pàgina web clàssica.\n8 de desembre de 2009 a les 11:44\nBona trobada Mireia!\nTrobo molt interessant, tal com diuen els atres classiqueros, que el Ministeri d'Educació del Govern d'Espanya fagi una web de cultura i llengua clàssica, ja que d'aquesta manera fan que la gent els interessin més aquests temes.\nM'he estat mirant la pàgina i aqui podem trobar-hi moltes coses interessants, aviam si així deixem d'utilitzar tan la wikipèdia i tot això jeje.\nPer cert he intentat de traduir el text, i ho he trobat bastan difícil per no dir pràcticament impossible.\n8 de desembre de 2009 a les 19:25


Menys plàstic en l'ofrena de flors a la Mare de Déu del Lledó\nTant la majoria de les floristeries com els "vestidors" encarregats de confeccionar el tapís celebren que l'organització demane la reducció d'este material en els rams d'enguany.\nLlevar els plàstics de més de 6.000 rams de flors en temps rècord per fer un tapís genera una quantitat increïble de fems que podrien ser evitables. Per això, una de les iniciatives de les persones encarregades de l’organització d’enguany de l’ofrena és conscienciar de la necessitat de reduir l’ús del plàstic en els rams amb l’objectiu final d’aconseguir una ofrena amb “zero plàstics”. Una petició que es traslladarà pròximament als milers de participants que cada any participen en este multitudinari acte.\nMaria José Vicent, és florista i explica que ella crea molts rams però que mai ha utilitzat el plàstic. “Jo mai he utilitzat plàstic, però per poder fer això fa falta treballar bé els talls i netejar-los. Després els lligue en un filet assegurant que no hi haja cap rameta ni res que es puga enganxar en la indumentària, a més fa molt de temps que tampoc posem cap ferret o fil d’aram que pugui ferir als vestidors”, explica Maria José.\nPer la seua banda, Arturo España, el president de la Gaiata 1, encarregada ‘històrica’ de confeccionar i dissenyar els tapissos florals, valora de forma molt positiv esta iniciativa mentre explica a Actualitat Valenciana algunes de les peculiaritats del que implicaria esta reducció de plàstics. “Per nosaltres serie genial, cal pensar que de les 22 o 25 persones, ‘els vestidors’, que ens encarreguem de crear el tapís foral, hi ha quatre o cinc persones que estan en les taules exclusivament llevant els plàstics. De fet, quan demanem el que ens fa falta jo sempre recorde que cal cubs per a tirar tots els plàstics que es generen”, comenta.\nCal recordar que és amb els colors dels rams de flors que porten tots els participants a l’ofrena i que es reben, “o almenys així hauria de ser” -apunta el president-, en l’ordre que ja s’ha estipulat prèviament, amb els que a poc a poc es dibuixa el disseny floral que rep l’homenatge a la Lledonera durant les festes magdaleneres.\n“Els rams es recullen, a la taula es pelen, es lleven els plàstics i si hi ha alguna fulla que no deixa veure el color i es passen ràpidament a la gent que des de bais els llança als qui estan dalt, però també s’ha de dir que en els últims anys amb més rams tenim menys flors que abans. Si fa un temps en tres rams omplíem un dels quadros de 25 x 25 en què es divideix tota l’estructura del tapís, ara en necessitem 6 o 7 rams que ens taca ajuntar com podem per omplir el mateix espai en el color corresponent”, comenta Arturo.\nLA ‘SALVE DELS VESTIDORS’\nPel que fa als ‘artistes’ que confeccionen el dibuix final que llueix cada any al costat de la Basílica, el coordinador, el president del Brancal de la Ciutat, recorda que des de fa ja molts anys “qualsevol que vulgui pot ser vestidor, o vestidora, perquè fa uns quatre anys vam incorporar també a les dones a esta tasca”. De fet, reconeix que de les més de 20 persones que solen encarregar-se d’este treball “pot ser un uns deu o dotze solen ser de la Gaiata però la resta són de colles, agrupacions o altres entitats, l’únic límit és que tampoc siguen massa perquè això no ens deixaria treballar bé”.\nA més, des de fa tres anys, Arturo España explica que un xicotet acte desconegut per la majoria de la població és que els vestidors, “en arribar a la porta de la basílica, abans d’organitzar-se” canten una salve escrita i musicada per l’ocasió després que el prior els obri les portes mentre el primer col·lectiu preparat per a dipositar els rams, espera dalt de l’escala de l’esplanada. “Després, tots davant del tapís, si algú té alguna ofrena especial, deposita eixa persona la primera rosa i comencem a treballar”.


[ÚLTIMA HORA] Actualització de dades oficials : 126 ferits en els atemptats de Barcelona i de Cambrils: 61 donats d'alta, 65 encara… | Català Digital Cataladigital.cat AMP …\n[ÚLTIMA HORA] Actualització de dades oficials : 126 ferits en els atemptats de Barcelona i de Cambrils: 61 donats d’alta, 65 encara…\n126 ferits en els atemptats de Barcelona i de Cambrils: 61 donats d’alta, 65 encara ingressats\nActualització de dades oficials: els dos atemptats han provocat 126 ferits, 120 a Barcelona i 6 a Cambrils. S’han donat d’alta 61 persones (59 a Barcelona i 2 a Cambrils) i queden ingressades 65 persones (61 a Barcelona i 4 en centres hospitalaris de Tarragona). De les 61 persones ingressades a Barcelona, 17 estan crítics, 25 són greus, 7 menys greus i 12 lleus. De les 4 persones ingressades a Cambrils, 3 greus i 1 menys greu.\n24 metges forenses del departament de Justícia han treballat tota la nit fent les autòpsies de les persones mortes ahir.\nEs confirmen les quatre detencions: una a Alcanar i tres a Ripoll\nTres dels detinguts són de nacionalitat marroquina, i un altre de Melilla. Cap dels detinguts té antecedents per terrorisme, “com a molt delictes comuns”, ha dit Trapero. El més jove té 21 anys i la resta 28, 34 i 27 anys.\n“Cap dels noms que ens han anat apareixent és en cap base de dades dels cossos policials de l’Estat com a persones d’interès en l’àmbit del terrorisme”, assegura. “A l’escorcoll s’ha trobat documentació que s’està estudiant, i al vehicle intervingut a Cambrils s’han trobat una destral i ganivets”.\nConcert sorpresa de Valtonyc a Barcelona: “La millor resposta és la desobe...\nNoves imatges de dos dels presumptes integrants de la cèl·lula jihadista en R...\nBarcelona, sense taxis ni…\nUn fals revisor del gas roba més de 160.000 euros a avis de Barcelona


Apartamentos Carabelas Benidorm - Costa Blanca Espanya - Ofertes d'hotels amb els MILLORS DESCOMPTES EN LÍNIA\nCalle Manila, 2, Platja de Llevant, Benidorm - Costa Blanca, Espanya, 03503 - Molt bona ubicació - Veure al mapa\nMés informació sobre Apartamentos Carabelas\nSi el que està buscant és per un hotel ben situat a Benidorm - Costa Blanca, no busqui més enllà de Apartamentos Carabelas. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartamentos Carabelas també ofereix moltes instal.lacions per enriquir la seva estada a Benidorm - Costa Blanca. Les carecterístiques més important de l'hotel inclouen aparcament de cotxes, habitació familiar, ascensor, s'admeten animals de companyia.\nA més, totes les habitacions ofereixen una gran varietat de comoditats com ara aire condicionat, calefacció, aparell de televisió LCD/pantalla de plasma, TV satèl•lit/cable, cuina americana per satisfer els clients més exigents. Durant el dia podeu gaudir de l'atmòsfera relaxant de piscina exterior, jardí. Descobreixi una encantadora mescla de servei profesional i ampla gama de característiques a Apartamentos Carabelas.\nNúmero de Identificación Fiscal: AT/320845/BMAT/320844/BMAT/339\nL’allotjament no disposa de recepció. Podeu recollir les claus a: Local 11, Urb Rinconada Real, Avda. Juan Fuster Zaragoza, 10, 03503 Benidorm. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Apartamentos Carabelas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: AT/320844/BM, AT/320845/BM, AT/320845/BMAT/320844/BMAT/33968/BM, AT/320846/BM, AT/33968/BM


Detingudes 42 persones en quinze províncies espanyoles pel suposat frau de 10,6 milions d'euros a la Seguretat Social\nLa policia ha detingut 42 persones per la seva suposada implicació en diversos fraus a la Seguretat Social per un valor total de més de 10,6 milions d'euros. Els arrestos s'han produït en quinze províncies d'arreu de l'Estat. A més de les 42 detencions, altres 37 persones han estat imputades. Les actuacions més significatives suposadament comeses pels implicats fan referència a delictes d'insolvència punible, falsificació, estafa, falsificació de permisos de treball i usurpació de l'estat civil. Les detencions s'han dut a terme a Sevilla, València, Palma de Mallorca, Granada, Valladolid, Màlaga, Múrcia, Madrid, Navarra, A Corunya, Biscaia, Toledo, Segòvia, Tenerife i Gran Canària.\n23/06/2006 - 10.20 Actualitzat 23/06/2006 - 12.03\nA la capital andalusa han estat arrestats L.G.O. i J.R.G.B. per haver simulat la participació en diferents empreses per eludir el pagament de les quotes de la Seguretat Social per un import de 141.875 euros. A València han estat detingudes dues persones més -J.S.G. i J.S.J.-, responsables de diverses societats mercantils. Els arrestats evitaven el pagament de les quotes a través de diverses maniobres successòries d'empreses, deixant-ne unes sense activitat i descapitalitzant-les a la vegada que en creaven de noves a mesura que les primeres acumulaven deutes per impagament d'assegurances.\nA Palma de Mallorca apareixen com a imputats M.E.F., J.E.S., R.R.F. i C.R.L com a responsables de diverses societats dedicades a la construcció. Els detinguts van deixar sense activitat algunes de les empreses, mentre que altres van ser descapitalitzades per evitar el pagament de les quotes d'assegurances socials per un import d'1.553.262 euros. Un altre dels suposats fraus fiscals hauria estat comès per J.L.G.M., detingut a Granada, i responsable de diverses societats mercantils dedicades a la gestió d'arxiu i digitalització de documents. En aquest cas, l'import del frau s'eleva a 283.227 euros. A la mateixa província han estat detinguts F.D.S i A.L.G., responsables de dues companyies que haurien intentat evitar pagaments a la Seguretat Social per valor de 167.702 euros.\nA Valladolid ha estat detingut P.H.G. i imputada M.A.S.L., titulars d'una empresa que suposadament haurien alienat un immoble embargat per la Seguretat Social per eixugar un deute de 125.952 euros. D'altra banda, a Màlaga la policia ha detingut J.L.R.R. i J.L.G.R. i ha imputat V.N.P., J.I.C.M., P.R.M. i S.R.Z.com a suposats autors de delictes d'insolvència punible i contra la Seguretat Social per valor de 847.610 euros.\nPer falsificació de documents i estafa de 2.323.667 euros han estat detinguts a Múrcia J.A.H.B. i F.L.S., titulars d'una empresa que hauria falsificat certificats que acreditaven estar al corrent de les seves obligacions amb la Seguretat Social. També per falsificació i estafa ha estat imputat a Madrid el súbdit marroquí M.A., que hauria deixat d'ingressar quotes d'assegurances socials per valor de 708.048 euros.\nUna altra de les detencions s'ha produït a Navarra, on ha estat arrestat M.R.M., responsable d'una empresa subcontractista d'obres. Aquest individu hauria falsificat els documents de cotització per justificar el suposat pagament de les quotes per un import de 235.596 euros. Encara a la comunitat navarresa ha estat detingut J.M.M., responsable d'una empresa del sector de la construcció i que va presentar davant la Seguretat Social certificats falsos d'estar al corrent dels pagaments.\nA Madrid, Toledo, Segòvia, Tenerife i Gran Canària hi ha quatre persones més imputades per la falsificació de declaracions d'accions de formació contínua mai executades. El valor econòmic justificat en aquests plans de formació s'eleva a 896.820 euros. La policia ha fet una altra intervenció a A Corunya, on ha estat imputat A.T.C., titular d'una empresa que va elaborar i emprar un certificat de situació de cotització que va presentar davant una altra societat mercantil. A Granada ha estat detingut M.R.L. i imputat I.M.V. per suposats delictes de falsificació de documents i estafa per valor de 182.800 euros. També per falsedat ha estat detingut a Biscaia G.V.A., que podria haver comès una estafa per un import de 351.964 euros.\nFinalment, en relació amb la falsificació de permisos de treball i usurpació de l'estat civil s'han practicat cinc detencions de ciutadans estrangers a Tarragona, València, Lleida i Múrcia. Segons la policia, els detinguts haurien presentat davant la Seguretat Social documents falsos, que en alguns casos correspondrien a altres persones, amb l'objectiu de gestionar la seva afiliació i alta a la Seguretat Social.\nFrau a la Seguretat Social\nCarmen Calvo: "El que no hi haurà és una reunió de dos governs" (EFE)\nEl govern espanyol dona per fet que demà es reuniran Torra i Sánchez a Barcelona


La ciutadania podrà donar suport a 668 propostes per als Pressupostos Participatius de la Generalitat | Valencia Extra\nLa Conselleria de Participació, Transparència, Cooperació i Qualitat Democràtica ha seleccionat un total de 668 que compleixen els requisits per a continuar en el procés de Pressupostos Participatius de la Generalitat després del procés de revisió que s’ha dut a terme entre el 31 de maig i el 8 de juny.\nDesprés del cribratge de les 875 propostes presentades, els valencians i valencianes poden accedir des d’aquest dimecres i fins al pròxim 27 de juny per a donar el seu suport a un màxim de 10 propostes, tant d’àmbit autonòmic com de qualsevol de les àrees comarcals.\nLa consellera de Participació, Rosa Pérez Garijo, ha afirmat que entrem a la fase en què la ciutadania pot donar suport a les 668 propostes que continuen el camí dels Pressupostos Participatius “el que demostra que la immensa majoria dels projectes presentats han complert els requisits”.\nLes idees admeses han passat a la fase de suports en GVA Participa i les descartades a una pestanya secundària d’aquest mateix portal. Cadascuna de les iniciatives que no continuen el procés compten amb una referència explicativa motivant la seua exclusió.\nEls suports requerits en aquesta segona fase són: 300 per a propostes d’àmbit autonòmic; 200 per a propostes de les Comarques de l’Horta i de les Comarques del Sud; 150 per a les Comarques Centrals; 100 per a les Comarques del Xúquer-Túria i les Comarques Costaneres del Nord; i 50 per a les Comarques de l’Interior i de l’Interior del Nord.\nDesprés de la fase de suports, en les següents etapes del procés s’avaluaran les propostes; la publicació de preus; la votació dels projectes; i conclourà amb els resultats que es donaran a conéixer el 28 d’octubre amb les propostes que s’inclouran en els comptes de la Generalitat per 2022.


La planificació estratègica va resultar important per a la posada en funcionament de les accions de promoció de l’interès del Grau d’Arquitectura Tècnica, però va resultar encara més important l’anàlisi dels resultats dels continguts, que ens van portar a establir noves direccions en les accions de comunicació i màrqueting. Zip Zap gestiona de forma integral tota la campanya de promoció del Grau d’Arquitectura Tècnica.\n“Som un Col·legi Professional modern i proactiu i per això vam posar sobre la taula la necessitat de donar a conèixer a la societat i als futurs estudiants universitaris una professió que en els anys de crisi va patir de manera important la caiguda d’activitat. Per això, després d’un profund estudi de màrqueting, vam decidir desenvolupar una campanya de comunicació pròpia del segle XXI. Per a desenvolupar-la vam seleccionar a Zip Zap i les seves tècniques de diagnosi, anàlisi i síntesi implementades en la promoció del Grau d’Arquitectura Tècnica han resultat exitoses, incrementant el coneixement de la professió i les matriculacions en el Grau Universitari d’Arquitectura Tècnica i Edificació”


Assaig de la vacunació massiva: Quan i on es vacunen els docents a València?\nEducació ha publicat el llistat amb la data i lloc de vacunació per al personal dels centres educatius de la Comunitat Valenciana\n13 de març de 2021 (18:26 CET)\nAquest dilluns 15 de març comença la campanya de vacunació al personal dels centres educatius de la Comunitat Valenciana. Una de les notícies més esperades per la comunitat en la qual es comptarà amb un estricte protocol per a agilitar l'administració de la vacuna contra la COVID-19 per a més de 116.000 persones, la qual cosa servirà com un assaig de la vacunació massiva per al mes d'abril. Així, la Conselleria d'Educació ja ha publicat quan i on hauran de vacunar-se els docents a València a partir d'aquest dilluns.\nLa conselleria, liderada pel conseller de Compromís, Vicent Marzà, ja ha publicat el llistat amb la data i lloc de les vacunes per als docents de la Comunitat Valenciana, tal com recordava ahir el secretari autonòmic d'Educació, Miguel Soler.\nSegons Educació, s'ha intentat, en funció del nombre total de persones que poden ser convocades cada 30 minuts, cridar a centres complets, cas en el qual apareix en la columna corresponent el percentatge "100%". Quan aparega un percentatge diferent, per exemple 50%, es refereix que ha d'acudir el 50% del centre en l'hora indicada i l'altre 50% en el següent tram horari.\nEn aquests casos les persones responsables de cada centre que vagen al seu punt de vacunació amb el llistat corresponent dividiran la llista en els percentatges assenyalats i comunicaran al personal del seu centre qui ha d'anar en cadascun dels trams horaris assenyalats.\nLa citació publicada hui concreta tots els centres convocats per als dies 15, 16, 17 i 18 de març. La resta dels centres es vacunaran els dies 26 i 27 de març i la citació es publicarà el pròxim 23 de març a les nou del matí en la pàgina web de la Conselleria d'Educació, Cultura i Esport.\nLa vacuna que es va aplicar a aquest col·lectiu serà d'AstraZeneca, per la qual cosa el personal que entrarà en aquesta primera fase de vacunació a la comunitat educativa tindrà entre 18 i 55 anys (el 78% del personal de la comunitat educativa potencial). A més, les dosis s'inocularan en espais habilitats en més d'una vintena de municipis, amb 242 equips de vacunació i uns 1.000 professionals per a agilitar el procés.


Russafi: RONDALLES DEL PARE GUINOT\nArtana Estiu 1997\nA vegades nos creem els mes desgraciats del mon, perque tenim molta ilusio en una cosa i despres resulta que estaven equivocats.\nEste es el cas de Tomas, un home que tenia gran aficio a la ; monteria.\nTota la vida estava caçant. Ell havia matat de tot: llops, raboses, jabalins, cabres monteses i tota classe de caça major.\nPero sempre havia tengut ilusio d'anar a caçar a l'Africa i mai havia tengut oportunitat.\nEll volia participar en una caceria en que es pugueren matar tigres, lleons i elefants, lo que diuen un “safari”.\nPer fi es va organisar. Tenien que anar a l'Africa en un vol fins el Congo, d'alli ya es dirigirien al punt elegit.\nTomas va preparar tot la que era necessari o convenient per al viage, i el dia senyalat, per una averia del coche que el portava a l'aerodrom, no va arribar a temps per a embarcar i se'l van deixar en terra.\nEl disgust de Tomas fon molt gran, ¡Tant de temps esperant este viage i ara quedar-se en terra!.\nCreia que baix la capa del cel no hi havia ningu tan desgraciat com ell.\nEl dia seguent va vore que els juins humans san a vegades equivocats: els periodics portaren en grans titulars la fatal noticia de que l'avio que es dirigia al safari de l'Africa, s'havia estrellat i no havia quedat viu ningu.\nPublicado por russafi en 18:04


CF- PODERS MENTALS / TERROR PSICOLÒGIC\nCarrie va ser un dels primers èxits literaris d'Stephen King. I la veritat és que no m'estranya. Una novela relativament curta, precisa i que va al gra, però sobretot si la tinc que valorar amb un adjectiu, aquest seria: Intensa.\nIntensa perquè ens explica els fets amb un vigor narratiu impresionant, intensa per que els sentiments que s'hi descriuen (timidesa, por, inseguretat, ràbia i naturalment ira) estan perfectament encabits en la història i estan utilitzats magistralment. Intensa en definitiva perquè l'argument és intens...de fet mig llibre transcorre en una sola nit. A més, el tractament que fa King dels pensaments i els sentiments de la protagonista és fantàstic, realment et fa semblar estar dins la seva pell.\nKing és molt viu; És un autor (que almenys en aquesta època) va voler fer una novel.la un pèl diferent: Explica els fets des de dos punts de vista: La narració pròpiament dita i l'explicació dels fets a través de retalls de diaris, judicis posteriors i comissions d'investigació de l'afer "Carrie White". El resultat és divers: Per un cantó , l'autor ens va donant informació del que passarà en el futur, però sense detalls concrets i això li dóna a la novela un caire adictiu mot especial; però per altra banda a vegades (Molt lleument) li treu la continuitat a la novela (Hem d'esperar unes pàgines per continuar amb la narració). Igualment però, King se n'ensurt del seu experiment i Carrie es converteix en una d'aquelles novel.les, de la qual no pots deixar de passar les pàgines.\nCarrie és la història d'una noia amb poders paranormals que fins al dia d'avui s'han mostrat latents (o quasi) i que ha estat la burla continua de la gent que l'envolta durant tota la seva vida. La relació, estranya, amb una mare fanatico-religiosa, les implicacions sexuals de la pubertat i l'esmentat poder latent de la telecinesi són els ingredients principals d'aquesta excel.lent novel.la de terror.


El bloc del Coscu: SOBRE LA RENDA MÍNIMA D'INSERCIÓ, MÉS CONEGUDA COM A PIRMI\nSOBRE LA RENDA MÍNIMA D'INSERCIÓ, MÉS CONEGUDA COM A PIRMI\nARTICLE PUBLICAT EL DIUMENGE 21 D'AGOST A PÚBLICO, EDICIÓ CATALUNYA.\nEL PIRMI : PRESSUMPCIÓ DE CULPABILITAT.\nLa proposta de reforma del PIRMI del Govern català i les mesures adoptades durant el mes d’agost han posat de manifest els prejudicis d’alguns sectors socials en relació a aquestes polítiques. Aquesta actitud no es nova, esta present des de el mateix naixement del PIRMI. Cal destacar però, la intensitat de les sospites i la culpabilització dels beneficiaris. Possiblement per justificar la duresa de les mesures i la ruptura del consens social i professional que durant 20 anys ha guiat el PIRMI. La Renda Mínima d’Inserció neix a Catalunya per la confluència de tres factors. La força que a finals dels 80 agafen a molts països europeus les propostes de Renda Bàsica de ciutadania. La iniciativa de sectors social cristians, canalitzada pel Conseller de Treball Ignasi Farreras, que ja en aquell moment va topar amb l’oposició de les posicions més lliberals dins el Govern català. I la reivindicació plantejada pel sindicalisme català en el procés de concertació social posterior a la vaga general del 14 de desembre de 1988. Després d’anys de dura crisi econòmica i reconversió industrial el sindicalisme va exigir polítiques per millorar els drets de les persones més desafavorides. A Espanya amb la creació per Llei de les Pensions no contributives i a Catalunya amb la Renda Mínima d’Inserció. Es aquest factor constitutiu el que explica que, tant la seva creació com les posteriors reformes, hagin estat fruit de processos de concertació social. Perquè el PIRMI veies la llum en forma de Decret 144/90 varen ser determinants dos factors. L’aprovació el 17 de novembre del 1989, a instàncies de l’oposició i en el marc del debat dels pressupostos del 1990, d’una Resolució que instava al Govern català a habilitar les partides pressupostaries per crear el PIRMI. I l’acord que en data 14 de febrer de 1990 varen signar les organitzacions sindicals, CCOO i UGT, amb els Consellers Ignasi Farreras i Antoni Comas en nom del Govern català. Totes les reformes posteriors han estat fruit de processos de concertació social. La millora de les prestacions econòmiques adoptada l’any 1995; la configuració de la Renda Mínima d’Inserció com un dret a partir de la Llei 10/1997 i la seva posterior reforma pel Decret Llei 1/2010 de 12 de gener, fruit dels compromisos assolits en l’Acord Estratègic. La important funció social que ha jugat el PIRMI es fonamenta en la concepció bàsica amb que es crea. Entendre que la situació de les persones i famílies beneficiaris es molt diversa, obeeix a factors complexos, uns de naturalesa econòmica – com els períodes de crisi - i altres relacionats amb la situació de desestructuració personal i social d’algunes d’aquestes persones. El programa inclou mesures per afavorir la inclusió social i per facilitar la inserció laboral. I es dona un paper important als professionals dels Ajuntaments que pel seu coneixement de proximitat poden utilitzar el PIRMI en el marc de les mesures contra l’exclusió social. Això significa assumir que una part dels beneficiaris difícilment podran assolir els objectius d’inserció laboral i social. I en aquests casos i donades les seves característiques – edat, estat de salut, nivells de dependència – el manteniment de les prestacions durant períodes llargs es el mar menor, tant des de una perspectiva personal, com del interès de la societat en evitar situacions de marginació extrema. Es aquesta concepció, que ha comptat fins ara amb un important consens social i professional, la que ha saltat pels aires amb les actuacions del Govern. I el més greu de tot es que per justificar-ho es defensa una perillosa inversió de principis jurídics: la presumpció de culpabilitat dels beneficiaris, mentre ells no demostrin el contrari. Una presumpció de frau que a més no respon a les dades objectives. Un dels informes més rigorosos, elaborat en el marc de IVALUA , conté una bona radiografia de l’evolució de les 60.500 llars que durant una dècada han estat beneficiaris. Amb dades sobre els nivells –baixos- de cronificació i de recidiva – entrades i sortides -, també de percentatges d’inserció i de les persones que han deixat de rebre la prestació per incompliment dels compromisos. Qualsevol reforma hauria de tenir present aquests factors, escoltar el dictamen que per unanimitat ha aprovat el CTESC i mantenir el consens social i professional construït durant 20 anys.\nProfessor. Facultat de Dret. ESADE\nPublicat per Joan Coscubiela i Conesa a 19:39\nStas Rovira ha dit...\n.Envers aquest assumpte, s'en sap quelcom de nou desde l'agost passat ?.. En soc persona perjudicadisima , per haverme negat aquest dret que tenia ja concedit durant mesos.. Avui em trobo que encara em deuen prop de dos mil euros i li neguen el meu expedient al Sindic de greuges , alguna idéia de que poder fer al respecte ?\nSi no em pagen el que m'han deixat penjat rápit , em pendrán la casa de la que resto pagant hipoteca per rehabilitació peró que es heredada fa mes de 20 anys ( un carmel pel banc, donat que l'import de l'hipoteca es inferior al import del valor cadastral ) i em van al darrera com carronyaires .\nGracies per la segura resposta\n4 de juny de 2012 a les 15:33\nTreballo amb en Joan a ICV. Sobre la consulta que planteges, comentar-te que novetats des de l'agost passat són encara més deseperançadores, en la Llei de mesures que acompanyava al pressupostos de la Generalitat de 2012 encara van endurir més l'accés a l'RMI, principalment: exclouen els casos laborals, á dir les persones que han esgotat el subsidi d'atur i no presenten problemàtica social afegida, a més per primera vegada es reconeix que el pagament de la prestació resta supeditat a disponibilitat pressupostària, en definitiva es carreguen la universalitat de l'ajut en el moment que més falta fa garantir un sistema d'ingressos mínims per a la població. Des del nostre grup al Parlament hem presentat iniciatives reclamant el restabliment de la prestació, i aquesta setmana registrarem una nova proposta on reclamem donar un pas més i establir la Renda Garantida de Ciutadania que recull l'article 24.3 de l'Estatut.\nSobre el teu cas en concret, suposo que a través d'entitat o ajuntament ja deus haver reclamat, també et pots posar en contacte amb el Col·legi de Treball Social. Per part nostra seguirem lluitant per solucionar aquest tema. salutacions, Marta Otero.\n6 de juny de 2012 a les 12:42\nLA RUTA DELS 3 REFUGIS : ULL DE TER, COMA DE VACA,...\nSOBRE LA RENDA MÍNIMA D'INSERCIÓ, MÉS CONEGUDA COM...\nNOVA ETAPA DEL " BLOC DEL COSCU"


Lliçó 1 la taula de cultiu | Hort a casa\nEstàs a: Inici / Presentació / Lliçó 1 la taula de cultiu\n1.1.- Per què de taules n’hi ha de tants preus?\n1.2.- Com ha de ser la meva taula?\n1.3.- Quines mides ha de tenir com a mínim?\n1.4.- Ha de ser molt fonda la taula?\n1.5.- Per on surt l’aigua que s’acumula a la taula si n’hi ha en excés?\n1.6.- La taula de cultiu només funciona durant uns mesos l’any o sempre?\nDe taules n’hi ha de moltes menes, de molts models i solen funcionar gairebé totes. Sense cap dubte la qualitat i les prestacions que ens ofereix el producte condiciona el preu de la taula. Tal i com passa amb totes les coses oi?\nCal rumiar bé aquest primer pas perque són estructures que muntem al nostre balcó o terrassa, que ocupen més o menys espai i que sovint es troben en zones de pas i a la vista de tothom. També volem que ens durin molts anys i mantiguin, a ser possible, la mateixa presencia que el primer dia. A qui li agrada tenir una cosa rovellada, resseca, doblegada pel pes o en mal estat al cap de pocs anys d’haver-la comprat?\nActualment se’n poden trobar molts models al mercat. Hi ha taules d’acer galvanitat, d’acer inoxidable, de fusta, de plàstic,… o algunes que combinen un parell d’aquests materials com pot ser la fusta i l’acer. Això ja és una qüestió de gustos i del pressupost de cadascú.\nLes més populars i les que solen tenir un preu més ajustat són les de metall. Aquí també podem trobar diferents categories i, per tant, diferents qualitats que acaben tenint relació directa amb el preu. N’hi ha de xapa galvanitzada amb gruixos de xapa diferents, n’hi ha que el galvanitzat porta un bany de protecció, n’hi ha que a més a més venen pintades amb una pintura al forn que els aporta resistència i ofereix un millor acabat, n’hi ha amb potes en les que la xapa és només doblegada i d’altres més fermes la pota de les quals és un tub,…\nAmb les taules d’acer galvanitzat o inoxidable, si són de qualitat, ens assegurem una llarga durabilitat. Acostumen a ser horts que duren moltíssims anys i no necessiten cap manteniment. Tenen el petit inconvenient que, donat que solen ser superfícies de cultiu més aviat reduïdes, en èpoques de molta calor la xapa s’escalfa i cal tenir-ho en compte a l’hora de regular o incrementar el reg (un parell de cops al dia durant un parell o tres de minuts, per exemple) i amb això tenim el problema controlat.\nUnes altres taules que tenen molt bona acollida són les de fusta. Solen portar un tractament que les fa més resistents a les inclemències del temps i poden ser més atractives i estètiques donat que la fusta és càlida, rústica i poden acostar-se més a la imatge de cultiu ecològic. La durabilitat sol ser més curta pel tipus de material que és, també convé anar fent un manteniment cada cert temps amb algun vernís o protector per mantenir el color de la fusta i la impermeabilitat. S’escalfen menys en èpoques de més calor ja que aquesta actua d’aïllant i això també repercuteix en el substrat.\nÉs important de saber, però, que amb les dues s’hi pot plantar el mateix tipus de cultius (sempre depenent de les mides de l’hort urbà) i tambe que els resultats solen ser molt similars.\nPer descomptat que tot el que us hem explicat fins ara ha estat fet amb la intenció que agafeu criteri i valoreu què és allò que a vosaltres us interessa o us agrada. L’elecció de com voleu que sigui la vostra taula de cultiu és, com no podia ser de cap altra manera, vostra. Si “navegueu” per Internet trobareu fàcilment moltes propostes que podreu conèixer i valorar.\nUs aconsellem que abans de prendre una decisió feu una ullada a l’oferta del mercat. Agafareu idees i poc a poc, anireu decantant-vos pel model o fabricant que més us dóna per un preu molt similar.\nCom és natural, la gent de L’Hort a Casa estem convençuts que els nostres horts urbans modulars són una proposta molt interessant a considerar en el moment de plantejar-se de comprar una taula per la seva relació qualitat-preu . Controlar tot el procés de fabricació ens ha permès, amb el pas dels anys, anar evolucionant els models fins arribar a disposar d’un producte d’alta qualitat que és el que avui us podem oferir i que pot deixar-vos del tot satisfets.\nLa nostra opinió és que una taula de cultiu ja pot funcionar sense haver de ser molt grossa. Quants de nosaltres no hem provat de cultivar en jardineretes o contenidors de poques dimensions i ens n’hem anat sortint amb més o menys encert oi?\nEl nostre consell seria, com a mínim, poder disposar d’un hort de 35 cm x 70 cm. Treballar a peu dret, sense haver de castigar l’esquena és una cosa a considerar i a valorar. Per això sol, ja val la pena de substituir testos o jardineres que hagim pogut fer servir fins el moment i disposar, per una petita inversió, d’un contenidor pensat exclusivament per a aquest ús.\nTambé és important saber que amb un hort d’aquestes mides tan reduïdes podem acabar plantant els mateixos cultius que plantaríem en taules més grans com ara enciams, bledes, cebes, pebrots, cogombres, …. però cal ser molt conscients que amb aquesta superfície tan petita la producció de les nostres hortalisses serà força limitada. Sovint haurem de seleccionar molt allò que plantem i anar fent força viatges al nostre proveïdor de planter per establir rotacions contínuament.\nCom ja s’ha dit anteriorment, el lloc on el vulguem posar pot condicionar la mida del nostre hort però si podeu triar, no dubteu a agafar-ne un de més gran que segur que no us n’arrepentireu. Si opteu per una taula de cultiu de L’Hort a Casa recordeu que si la taula us queda petita i us animeu a cultivar una mica més de “tros”, sempre la podeu allargar amb les extensions per un preu força més econòmic que el d’una taula normal.\nSom conscients que la profunditat d’una taula de cultiu preocupa perquè tothom sap que els cultius que creixen en terra ferma solen desenvolupar unes arrels considerables i aquestes van avall, buscant els nutrients i la humitat que els cal per poder fer-se grans.\nEls qui no s’han iniciat encara en el cultiu en taules solen pensar, d’entrada i precisament per la seva falta d’experiència, que amb tan poca superfície de terra i tan poca profunditat les hortalisses que hi plantem estan condemnades a quedar petites i a no funcionar. S’equivoquen! deixem-ho clar!\nEvidentment que tenir un hort a la terrassa o al balcó no pot ser mai el mateix que tenir un tros de terra i esperar que el resultat sigui exactament sempre igual. Ni tenim la mateixa quantitat de terra ni tampoc les mateixes condicions, ni podem passar per alt en una terrassa el pes que aquesta pot suposar,… Però això no vol dir que no puguem plantar i obtenir una producció tan bona i ufanosa com la que extraiem directament del camp.\nQuin és doncs el secret? Tinguem en compte que si fem les coses bé, tindrem un substrat esponjós, riquíssim en nutrients i les arrels poc hauran de treballar. Tinguem en compte, també, que si a les arrels no els és possible poder anar creixent en profunditat no tenen perquè aturar-se ja que estan plantades en un contenidor més o menys gran que els permet desarrollar-se per tota la superfície si és que en tenen la necessitat. Tinguem en compte, per acabar, que no tots els cultius funcionen igual de bé degut, precisament, que alguns necessiten de més espai i profunditat (com ara les pastanagues, les patates…). En la lliçó que tractarem quins els són els cultius més o menys adequats trobareu informació detallada al respecte.\nHabitualment, la profunditat de les taules de cultiu sol anar dels 18 als 20 cm de profunditat o dels 25 als 40 cm si són jardineres o contenidors pensats per a tomaqueres o cultius similars. Amb això n’hi ha prou. Cultivarem una gran varietat d’hortalisses, minimitzarem el pes de les taules i controlarem la despesa que suposa haver de necessitar més quantitat de substrat, si no hi ha cap necessitat.\n1.5.- Per on surt l‘aigua que s’acumula a la taula si n’hi ha en excés?\nPer anar bé, controlant el temps i la quantitat de reg, no hauríem de tenir gaire fugues d’aigua quan reguem, ja sigui amb el reg automàtic o a mà. Cal però asegurar-nos que si un dia plou o hem calculat malament i hem regat més del compte hi ha d’haver algun sistema que tregui l’excedent.\nLa majoria de les taules tenen uns orificis a la base de la xapa (o del fons de fusta, si la taula és d’aquest material) que fan aquesta funció. D’aquesta manera ens assegurem que no hi quedi mai l’aigua acumulada i pugui malmetre el substrat o podrir els nostres cultius. Hi ha taules que a més a més venen amb unes potes roscades que permeten anivellar-les en el terreny però que també se’ls pot donar pendent perquè l’aigua marxi encara més aviat.\nHi ha fabricants que tenen un sistema de recollida d’aquests excedents entenent que els nutrients que s’escapen han de poder ser recuperats. Està molt bé però això pot acabar en alguns casos encarint més la taula de cultiu i cadascú ho ha de valorar. Nosaltres pensem que penjant-hi en un dels forats dels desaigües, per exemple un pot metàlic o una safata de plàstic i buidant-lo de tant en tant ja n’hi hauria prou.\nSi no s’hi vol posar, una altra cosa que es pot fer per mantenir la terra al dia és la d’afegir de tant en tant una miqueta d’humus de llombriu al substrat i el “problema” quedaria solucionat.\n1.6.- La taula només funciona durant uns mesos l’any o sempre?\nAquesta és una altra de les preguntes que sovint fa la gent que es vol iniciar en el cultiu d’un hort. La resposta és que aquest pot funcionar SEMPRE. És veritat que estarem condicionats, en funció de l’estació de l’any en la que ens trobem, a plantar uns cultius o uns altres. Per exemple, a l’estiu podrem escollir d’entre molts cultius com ara tomàquets, enciams de moltes menes, pebrots, cogombres, raves, cebes, maduixes, carbassons, albergínies,… mentre que a l’hivern ens haurem de centrar amb els enciams, escaroles, cebes, bledes, calçots, cols, raves, col-i-flors,…. (al capítol 3 que tractarem què hem de plantar ho explicarem amb més detall).\nQuedi clar, doncs, que només depen de nosaltres que la taula de cultiu “treballi” durant tot l’any.


Casa Àsia vol reconèixer amb aquest Premi a les persones i institucions d'Espanya i d'Àsia i el Pacífic que han fet amb els seus projectes o actuacions, una aportació excepcional per a millorar la comprensió, el diàleg i l'harmonia entre les societats d'Àsia, Espanya i el Pacífic i/o han destacat pel seu treball a favor de la dignitat i els drets humans a la regió Àsia-Pacífic.\nCasa Àsia té, entre els seus principals objectius, el de promoure la realització d'actuacions i projectes que contribueixin a un millor coneixement (polític, econòmic, cultural, institucional, empresarial, acadèmic i social) entre les societats d'Àsia, el Pacífic, Europa i Espanya.\nAmb aquest premi, Casa Àsia vol reconèixer les persones i institucions d'Espanya i d'Àsia i el Pacífic que han fet amb els seus projectes o actuacions, una aportació excepcional per a millorar la comprensió, el diàleg i l'harmonia entre les societats d'Àsia, Espanya i el Pacífic i/o han destacat pel seu treball a favor de la dignitat i els drets humans a la regió Àsia-Pacífic.\nEl Premi es concedeix anualment i s'atorga per distingir aquelles persones, institucions i entitats que hagin destacat en el foment del diàleg, la concòrdia i el coneixement de les societats d'Espanya i la regió d'Àsia-Pacífic.\nPodrà ser candidata al Premi qualsevol personal, institució o entitat espanyola o de la regió d'Àsia-Pacífic.\nPodran proposar candidats al Premi tant universitats, com acadèmies, institucions i entitats espanyoles i de la regió d'Àsia-Pacífic, així com els membres del jurat. Les propostes convenientment documentades hauran d'acreditar la personalitat física o jurídica del sol·licitant i els mèrits de la persona física o jurídica proposada per rebre el Premi. També hauran d'enviar-se per duplicat i especificar la seva destinació al 'Premi Casa Àsia 2009' abans del 21 de juny del 2009 a l'adreça següent:\nEl Premi podrà concedir-se ex aequo. De la mateixa manera, podrà declarar-se desert i la seva dotació no podrà ser acumulable. Podrà concedir-se a títol pòstum. La decisió del jurat serà inapel·lable.\nEl Premi consistirà en una dotació, en metàl·lic, de 6.000 euros.\nEl lliurament del Premi es realitzarà en un acte organitzat per Casa Àsia.\n>Guanyadors del Premi Casa Àsia 2009\n>Bases completes del Premi Casa Àsia 2009 en PDF (català i castellà)\n>Bases completes del Premi Casa Àsia 2009 en PDF (anglès)\n>Premiats de la convocatòria anterior


SANT ILDEFONS: Record de Mn. Joan Batlles\nRecord de Mn. Joan Batlles\nEl passat diumenge 23 de juliol Mn. Joan Batlles, sens dubte un sacerdot de referència en la nostra Església de Barcelona, ha complert 100 anys\nTota la seva acció pastoral com a consiliari de moviments d’Acció Catòlica, impulsor de moltes altres accions pastorals, director-fundador del Centre d’estudis pastorals, vicari pastoral pel clergat, el va posar en contacte amb la nostra comunitat de Sant Ildefons. Ell, en diferents moments, ha participat en les diverses tasques en la nostra comunitat, ja sigui participant en assemblees, ja sigui animant per fer una pastoral de conjunt, de la que sempre n’ha estat un fervent entusiasta, i orientant tota la tasca pastoral.\nUn factor determinant ha estat la sintonia que hi havia en la manera de pensar entre ell, Mn. Joan Alemany i amb els que en aquells moments hem format part de la comunitat, i junt amb Mn. Alemany va ser impulsor del sector pastoral, en el que tantes esperances hi van posar.\nUn esdeveniment molt particular va unir els dos Joans. Els dos varen ser mobilitzats a la guerra civil del 1936; en plena guerra, el Nadal del 38 el visqueren junts al front. Així ho recorda Mn. Alemany: ”sempre recordaré la nostra trobada al front de guerra als vols de Nadal del 1938, va ser un do de Déu”. I amb motiu del norantè aniversari de Mn. Batlles, va escriure: ”És bonic celebrar aquest aniversari ple de sentiments de joia i esperança..., amb afecte cordial que el Senyor continuï omplint-te de tots els seus dons.”\nTambé la nostra comunitat s’uneix a la joia i a la fecunditat d’aquests 100 anys!


Fausta era la rinoceront que va viure més anys de tot el món, va estar 54 en llibertat i els seus últims 3 en un santuari per a refugiar-la dels atacs i la caça furtiva\nFausta ha viscut molt més de temps que qualsevol rinoceront del món | Agències\nAmb 57 anys de vida, Fausta ha mort esta setmana passada. Era la rinoceront negra més vella del món i va morir en captiveri en la reserva natural del cràter de Ngorongoro, en Tanzània.\n«Els registres mostren que Fausta va viure molt més de temps que qualsevol rinoceront del món, i ho va fer en llibertat en Ngorongoro durant més de 54 anys, abans de ser portada al santuari en l'any 2016, a on va passar els seus últims 3 anys de vida», explica en un comunicat oficial de la reserva.\nEs creu que la mort de Fausta és d’origen natural, però un grup de científics i veterinaris s’ha desplaçat fins a la reserva per a investigar altres possibles causes. Els resultats de la investigació se sabran estes pròximes setmanes, després de què les mostres agarrades del cos de la rinoceront siguen estudiades en el laboratori.\nFausta va ser vista per primera volta en el cràter de Ngorongoro en l'any 1965, per un científic de la Universitat de Dar es Salam, quan només tenia entre 3 i 4 anys de vida.\nL’esperança de vida dels rinoceronts es troba entre els 37 i els 43 anys en llibertat, mentres que poden arribar a viure una dècada més si es troben en captiveri. «Ens vam vore obligats a traslladar la rinoceront al santuari, després de què patira diferents atacs de hienes, que li ocasionaren ferides greus», explica el comunicat.\nDavant de l'amenaça de la caça furtiva, la població de rinoceronts negres ha disminuït considerablement i se situa en només 5.500 exemplars en tot el món, tal com indica l’ONG Save The Rhino, situada en Sud-àfrica, Zimbàbue, Botswana, Tanzània i Kènia.\nEls caçadors furtius busquen les seues banyes, que poden arribar a pagar-se en el mercat negre –especialment en Àsia– per un valor d'entre 60.000 i 80.000 dòlars el kilo, gràcies a les seues ‘propietats curatives i afrodisíaques’.\nMor la girafa Che, nascuda en Vivers, als 24 anys en el Bioparc de València\nEl Pare Noel regala menjar i joguets als animals del Bioparc de València